OpenLLM-France/wikimedia huggingface dataset:
# Susanna Bouis Gutiérrez

Susana Bouis Gutiérrez (Barcelona, novembre de 1967) és una política catalana.
És llicenciada en Veterinària per la Universitat Autònoma de Barcelona, diplomada en Veterinària de Salut Pública per l'Institut Universitari de Salut Pública de Catalunya de la Universitat de Barcelona i diplomada en Sanitat per l'Institut d'Estudis de la Salut del Departament de Sanitat de la Generalitat. En l'àrea professional ha desenvolupat la seva activitat en diverses clíniques i ha estat docent al Centre de Capacitació Agrària de Monells de la Selva (Girona). També es va graduar en Direcció General per l'IESE (Universitat de Navarra), i es va diplomar en direcció executiva per ESADE.
Va treballar com a assessora de diputats del Grup Popular i del Grup Mixt al Parlament de Catalunya, fins que el 1996 fou nomenada directora del Gabinet Tècnic de la Delegació del Govern a Catalunya. El maig de 2002 fou nomenada subdelegada del Govern a Barcelona. És casada i té dos fills. A nivell laboral, és tècnic superior en Veterinària de l'Institut Municipal de Salut Pública de l'Ajuntament de Barcelona, en situació d'excedència. Fou nomenada delegada del Govern espanyol a Catalunya entre 2003 i 2004 El 2011, Artur Mas la va fitxar com a Directora general de la Funció Pública, dins de l'equip de la vicepresidenta Joana Ortega. Mantindria el càrrec fins a l'aplicació de l'Article 155 de la Constitució espanyola de 1978 l'octubre de 2017.

## Referències

* ↑ «Susana Bouis, nueva delegada del Gobierno en Catalunya». La Vanguardia.
* ↑ «Artur Mas ficha a la última delegada del Gobierno de Aznar en Cataluña» (en castellà). La Voz de Barcelona, 22-02-2011.
* ↑ «Bouis, de delegada d'Aznar a directora de Funció Pública». NacióDigital.
* ↑ «Resultats i fitxa». [Consulta: 26 març 2018].
# Iroha

L'iroha (いろは) és un poema japonès escrit probablement durant el període Heian (794-1179).
Text del poema en hiragana (amb els caràcters arcaics ゐ i ゑ):
    いろはにほへと
    ちりぬるを
    わかよたれそ
    つねならむ
    うゐのおくやま
    けふこえて
    あさきゆめみし
    ゑひもせす
Text del poema en kana i kanji:
    色は匂へと
    散りぬるを
    我が世誰そ
    常ならむ
    有為の奥山
    今日越えて
    浅き夢見し
    酔ひもせす
Transcripció directa:
    i-ro-ha-ni-ho-he-to
    chi-ri-nu-ru-wo
    wa-ka-yo-ta-re-so
    tsu-ne-na-ra-mu
    u-(w)i-no-o-ku-ya-ma
    ke-fu-ko-e-te
    a-sa-ki-yu-me-mi-shi
    (w)e-hi-mo-se-su
Transliteració moderna:
    Iro wa nioedo
    chirinuru o
    Waga yo tare zo
    Tsune naran
    Ui no okuyama
    Kyō koete
    Asaki yume miji
    Ei mo sezu.
Traducció aproximada:
    Els colors que llueixen
    s'apagaran
    En el nostre món ningú és immortal!
    La remota muntanya de la vida
    avui hauré travessat (*),
    no allotjaré més somnis frívols
    ni m'emborratxaré.
    (*) N.T: budista. Es refereix a la vida com a canvis del karma.
El poema presenta l'estructura de versos de 7 i 5 síl·labes.
L'iroha es distingeix per ser un pangrama perfecte, ja que empra tots i cada un dels kanes exactament una vegada (amb l'excepció de ん [-n], que s'afegiria posteriorment al sil·labari). Per aquest motiu, aquest poema ha estat emprat com a ordenació del sil·labari japonès fins a les reformes que s'hi varen fer durant l'era Meiji (finals del segle xix).
L'iroha també s'empra com un indicador dels canvis de so que ha sofert el japonès parlat durant l'era Heian. És tradicionalment atribuït al monjo budista Kūkai (空海) (774-835), a qui també se li atribueix la invenció de l'escriptura kana, però això és improbable, ja que es creu que en la seva època existien sons diferents per a la e en les columnes a i ya de la taula dels kanes. El caràcter え (e) del poema s'hauria llegit ye, deixant el pangrama incomplet.
La paraula いろは (iroha) també s'empra com a «l'ABC» o «coses bàsiques» en japonès.
# Brenner

Brenner (italià Brennero) és un municipi italià, dins de la província autònoma de Tirol del Sud. És un dels municipis del districte i vall de Wipptal. L'any 2007 tenia 2.043 habitants. Limita amb els municipis de Fleres, Racines, Vipiteno, Gries am Brenner (Àustria), Gschnitz (Àustria), Neustift im Stubaital (Àustria) i Obernberg am Brenner (Austria).

## Situació lingüística

| Idiom | 1991 | 2001 |
| Alemany | 70,49% | 79,39% |
| Italià | 29,23% | 20,29% |
| Ladí | 0,28% | 0,31% |

## Història

Vora Brenner el 9 de setembre de 1966 foren morts tres guàrdies en un atemptat amb explosius a la seva caserna pel Befreiungsausschuss Südtirol: Franco Petrucci, Eriberto Volgger i Martino Cossu. Posteriorment un tribunal de Milà reconegué que hi jugà un rol important el militant Georg Klotz, qui va morir poc mesos abans de la sentència.

## Administració

Llista d'alcaldes :
| Període | Identitat | Partit |
| 2004-2008 | Christian Egartner | SVP |

## Vegeu també

* Pas del Brenner

## Referències

* ↑ Oscar Benvenuto (ed.): "South Tyrol in Figures 2008", Provincial Statistics Institute of the Autonomous Province of South Tyrol, Bozen/Bolzano 2007, p. 16, table 10
* ↑ Systems, eZ. «Homepage / Senderseiten - Videobolzano (IT)» (en italià). [Consulta: 25 desembre 2017].
# Vadú

Vadú, sobrenom d'Osvaldo Furtado, (31 de gener de 1977 - 12 de gener de 2010) va ser un cantant i músic de Cap Verd. Es definia a ell mateix com un "Badiu" real o irònicament com un "Negre civilitzat".

## Biografia

Era nebot dels germans de Zezé i Zeca di Nha Reinalda, dos noms de destacats músics de l'Illa de Santiago. Vadú va estudiar a Cuba entre 1990 i 1993 d'on va aprendre de la música cubana.
Va aparèixer al panorama musical el 2002 amb el seu primer àlbum Ayan (sí), amb tres cançons, que va gravar al costat del grup Ferro Gaita. Després gravaria dos discos més Nha raiz (Les meves arrels) el 2004 amb la participació del destacat músic de Cap Verd i Dixi Rubera el 2007. Després va continuar fent música més intimista amb ritmes populars i un estil més arrelat a la seva terra amb batuque, tabanka i funaná, juntament amb influències llatines.
També va ser un guitarrista virtuós que va participar en festivals de música de Cap Verd dins Cap com Gamboa i Baía das Gatas i a l'estranger especialment va tocar a Portugal i al 32è Dunya Festival dels Països Baixos.
Va morir als 32 anys d'un accident de cotxe com el seu vehicle va caure 50 metres al barranc. El seu cos va ser trobat dos dies més tard.

## Referències

* ↑ «Câmara da Praia vai financiar transladação dos restos mortais do artista Vadú» (en portuguès). Inforpress. Arxivat de l'original el 2010-02-06. [Consulta: 18 juliol 2016].
* ↑ «Vadu foi a enterrar em Santo Antão» (en portuguès). Visão News.
* ↑ «Entrevista com Osvaldo Furtado - Vadú» (en portuguès). Liberal.
* ↑ «Ao vivo: Vadu - Dixie Rubera» (en portuguès), 01-05-2009.
* ↑ «Vadú alistado entre os grandes nomes da 32.ª edição Dunya Festival» (en portuguès). forcv.com, 31-05-2009. Arxivat de l'original el 2010-04-02. [Consulta: 18 juliol 2016].
* ↑ «Cabo Verde: Corpo de Vadú resgatado do mar» (en portuguès). CM Journal.

## Enllaços externs

* Biografia i discografia
* Mostres d'àudio
# Lucia Ripamonti

Lucia Ripamonti (Acquate, 1909 - Brescia, 1954) va ser una monja de l'orde de les Serventes de la Caritat, venerada com a beata per l'Església catòlica.

## Biografia

Maria Ripamonti va néixer a Acquate, a la província de Lecco, el 26 de maig de 1909, l'última de quatre germans. Va començar a treballar en una filatura per donar suport a la família. Va rebre instruccions del pre Luigi Piatti.
El 1932 anà a Brescia per ingressar a la Congregació de les serventes de la Caritat, i feu vots perpetus el 1938 amb el nom de Lucia de la Immaculada.
Se li va diagnosticar una malaltia greu i, per tant, se li va oferir el sofriment a Déu com a expiació dels malalts que van assistir a l'hospital. Va estar molt dedicada a Nostra Senyora de Lorda.
Va morir el 1954 a l'hospital pediàtric Ronchettino de Brescia i va ser enterrada en la capella del la casa mare de la seva orde. Va ser beatificada el maig de 2019 pel papa Francesc.

## Referències

* ↑ Inchiesta su miracolo per intercessione di suor Lucia Ripamonti
* ↑ «Riconosciuto il miracolo di Suor Lucia, sarà presto Beata». Arxivat de l'original el 2019-05-17. [Consulta: 27 maig 2019].
# Llatzeret

Un llatzeret és un establiment on es tracten malalties infeccioses o es controlen persones o mercaderies provinents d'un país amb epidèmia. Històricament s'han utilitzat per a malalties contagioses, com la lepra o la tuberculosi. Algunes d'aquestes instal·lacions eren més aviat de reclusió, sense cap mena de cures mèdiques ni salubritat.
El temps d'una observació a un llatzeret s'anomena quarantena.
Històricament hi havia, als Països Catalans, llatzerets al port o a l'entrada de les ciutats. Llatzerets importants es van establir a València i a Barcelona; aquest últim fou enderrocat el 1813. Al port de Maó es va establir un a l'illa de Llatzeret.

## Referències

* 1 2 3 «Llatzeret | enciclopèdia.cat». [Consulta: 16 març 2020].
* ↑ «El Llatzeret. L’ambaixador turc a «la quarantena» | arxiuhistoricpoblenou.cat». Arxivat de l'original el 2022-02-06. [Consulta: 6 febrer 2022].
# Benafarces

Benafarces és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 107 | 118 | 99 | 114 |
# Jaume Veray i Batlle

Jaume Veray Batlle (Girona, 29 d'abril de 1934 - 25 de març de 2008) fou un empresari agrari i polític català.

## Biografia

Veray era fill d'una família de llarga tradició, i la seva mare fou assassinada durant la guerra civil espanyola. El 1951 anà a l'Escola Central d'Agricultura de Madrid a estudiar peritatge agrari; allà va contactar amb Manuel Fraga Iribarne, Rodolfo Martín Villa, Laureà López Rodó, Alberto Ullastres Calvo i Vicente Mortes Alfonso.
Posteriorment treballà als Laboratoris de la Central Lletera de Girona i fou director comercial del polígon industrial de Celrà. Ha estat president de l'Associació de Promotors de Sol Industrial de Catalunya i d'ADEGA. Membre d'Aliança Popular, i després del Partit Popular, en fou secretari provincial de Girona el 1982-1985 i 1987-2000. Ha estat també diputat per la circumscripció de Girona durant la segona legislatura de la Catalunya autonòmica (1984-1988), durant la qual fou membre de la Comissió d'Agricultura, Ramaderia i Pesca i membre de la Comissió de Política Territorial del Parlament de Catalunya.
Vinculat a la tradició religiosa de Girona, ha estat membre de l'Arxiconfraria de la Passió i Mort de Girona i va ser portador del Crist crucificat en la processó del Sant Enterrament del Divendres Sant. També fou afeccionat al rugbi.
La seva filla, Concepció Veray Cama, ha estat regidora a l'ajuntament de Girona pel PP.
Veray va morir el 2008 d'una malaltia cardiovascular.

## Referències

* ↑ Diputats del Parlament de Catalunya en la II Legislatura p. 111

## Enllaços externs

* Perfil de candidat a La Vanguardia, 2 de maig de 1984
* L'històric dirigent del Partit Popular a Girona Jaume Veray mor als 73 anys a Diari de Girona, 26-3-2008
* Mor Jaume Veray i Batlle, exdiputat d'AP i expresident dels populars gironins a Vilaweb, 26-3-2008
# Una agent molt especial

Una agent molt especial (títol original en italià, Ma cosa ci dice il cervello) és una pel·lícula de comèdia d'espionatge italiana del 2019 dirigida per Riccardo Milani. S'ha doblat i subtitulat al català.

## Repartiment

* Paola Cortellesi com a Giovanna Salvatori
* Stefano Fresi com a Roberto Desideri
* Tomas Arana com a Eden Bauen
* Teco Celio com a Gerard Colasante
* Remo Girone com a D'Alessandro
* Vinicio Marchioni com a Marco
* Lucia Mascino com a Francesca
* Ricky Memphis com a Dario Carocci
* Paola Minaccioni com a Anita Ruggiero

## Referències

* ↑ «Don't Stop Me Now». True Colours. [Consulta: 14 juliol 2020].
* ↑ «Don't Stop Me Now (Ma cosa ci dice il cervello)». European Film Festival. Arxivat de l'original el 14 de juliol 2020. [Consulta: 14 juliol 2020].
* ↑ «Una agent molt especial». Goita què fan, ara!. [Consulta: 10 juny 2023].
# Luciano Guillermo Monzonís Rey

Luciano Guillermo Monzonís Rey (Betxí, 25 d'octubre de 1952) és un polític valencià, diputat a les Corts Valencianes en la III Legislatura.
Llicenciat en medicina, especialitat urologia. En 1983 fou un dels fundadors del sindicat de metges CESM, del qual en fou tresorer en 1984. El 1987 fou vicepresident del Sindicato Médico Independiente de Valencia (SMIV) i candidat a presidir el Col·legi de Metges de València.
Políticament durant la transició espanyola va militar al Partit Liberal, del qual en fou president de la gestora a la ciutat de València. A les eleccions municipals espanyoles de 1987 fou escollit tinent d'alcalde de Betxí dins les llistes del Partido Popular, partit amb el qual fou candidat per Castelló a les eleccions generals espanyoles de 1989, però no fou escollit. Fou elegit diputat a les eleccions a les Corts Valencianes de 1991. De 1991 a 1995 ha estat vocal de les Comissions de Sanitat i Consum i de Política Social i Ocupació de les Corts Valencianes.
Després de 1995 va deixar la política i continuà exercint la medicina com a uròleg.

## Referències

* ↑ «Fitxa de les Corts Valencianes». Arxivat de l'original el 2016-03-03. [Consulta: 16 juny 2015].
* ↑ El doctor Monzonís a doctoralia.com
# Llatí (desambiguació)

«Llatí» té aquests significats:
* Llatí membre del poble dels llatins, poble
* Biografies:
** Llatí (Latinus), rei mític del Latium
** Llatí (mim), cantant i mim
** Llatí (escriptor), escriptor grec
* Lingüística:
** Llatí, llengua indoeuropea
** Llatí arcaic, versió del llatí anterior al llatí clàssic.
** Llatí clàssic, versió del llatí desenvolupada entre finals de la República Romana i principi de l'Imperi Romà, l'estàndard literari.
** Llatí vulgar, versió del llatí parlada pel la gent corrent a l'Imperi Romà.
** Llatí tardà, llatí literari dels segles III i VI.
** Llatí medieval, forma del llatí de l'edat mitjana.
** Llatí renaixentista, versió de llatí utilitzada entre els segles XIV i XV.
** Neollatí, versió moderna del llatí utilitzat a partir del segle XVI.
Viccionari
# Biblioteca Pública de Maó

La Biblioteca pública o Arxiu històric de Maó (Illes Balears) és una biblioteca que es troba en un edifici neoclàssic que fou construït l'any 1761 sobre unes construccions medievals com a palau de la família Mercadal.
L'any 1953 l'arquitecte municipal Josep Maria Claret i Rubira va fer la reforma del palau convertint-lo en Casa de Cultura i anys després passà a funcionar com a Biblioteca i Arxiu Històric Municipal. La creació de forma oficial de la Biblioteca es va produir amb una Reial Ordre del 21 de novembre de 1861.
La biblioteca fou reinaurugada després d'una profunda restauració el 1988.
Està situada a la Plaça de la Conquesta, 8, just darrere de la Plaça de la Constitució, de manera que des d'ella es veu tant la part posterior de l'església de Santa Maria així com una part de l'ajuntament.

## Referències

* 1 2 «Història de la Biblioteca Pública de Maó». BiblioMenorca.net. Consell Insular de Menorca. [Consulta: 8 octubre 2014].
* ↑ La Societat Catalana de Física: apunts per a una història : homenatge a Jordi Porta i Jué. Institut d'Estudis Catalans, 2000, p. 126. ISBN 978-84-7283-513-9.
# Canals del Godavari

Els canals del Godavari són els sistemes de reg a les branques que forma el riu Godavari al seu delta a uns 65 km de la badia de Bengala (Andhra Pradesh), quan el riu es bifurca en dos brancas principals: Gautami Godavari a l'est i Vasishta Godavari a l'oest. La proposta d'utilitzar l'aigua del riu per reg fou de Sir Arthur Cotton el 1845, i l'obra es va començar el 1847 i acabar el 1849; un presa atura les aigües del riu i permet recollir l'aigua en conduccions de fins a 794 km sense comptar 3.105 km de petits canalons locals.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ludwig Flamm

Ludwig Flamm (Viena, 29 de gener de 1885 - 4 de desembre de 1964) fou un físic austríac.
Ludwig Flamm, qui venia d'una família de rellotgers, va estudiar física a la Universitat de Viena. El 1916 va rebre el pro venia legendi a la Universitat Tècnica de Viena i el 1919 va aconseguir una càtedra. Des del 1922 fins al 1956 Flamm va ser professor i membre del tauler per física a la Universitat Tècnica de Viena. Va actuar com a degà de 1929 a 1931 i com a rector de 1930 a 1931. Flamm va ser també membre de l'Acadèmia austríaca de Ciències. Flamm es va casar amb l'Elsa, la filla més jove de Ludwig Boltzmann. El seu fill Dieter Flamm va ser professor universitari a l'Institut de Física Teòrica de la Universitat de Viena.

## Obra

Ludwig Flamm va treballar en diverses àrees de la física teòrica, incloent-hi la mecànica quàntica i la teoria de la relativitat general, i pel que fa la Mètrica de Schwarzschild, la "paraboloide de Flamm". Va ser el primer a descriure solucions que portaven a connexions, ara anomenades forat de cuc, en el continu espaitemps.

## Premis (llista parcial)

* 1961: Condecoració austríaca de les Ciències i les Arts
* 1963: Premi Erwin Schrödinger
* El "Flammweg" a Simmering, Viena, va ser anomenat després d'ell.

## Referències

* ↑ «Ludwig Flamm». Österreichische Nationalbibliothek.
* ↑ Lindley, David. «Focus: The Birth of Wormholes». American Physical Society.
# Micropterix trifasciella

Micropterix trifasciella és una espècie d'arna de la família Micropterigidae. Va ser descrita per Heath, l'any 1965.
Aquesta espècie es pot trobar als Alps, tant al vessant francès, com a la italiana.
Té una envergadura de 3.4-4.7 mm els mascles i de 4.2-4.8 les femelles.

## Referències

* ↑ Micropterix trifasciella a The Global Lepidoptera Names Index.
* ↑ Micropterix trifasciella Arxivat 2016-03-03 a Wayback Machine. a www.nkis.info.
# Bill Irwin

William Mills o Bill Irwin (Santa Monica, Califòrnia, Estats Units, 11 d'abril de 1950) és un comediant i actor estatunidenc amb una reeixida carrera tant en el vessant humorista com en el d'actor en pel·lícules. Va començar amb el vodevil i s'ha destacat per la seva contribució al renaixement del circ americà durant la dècada del 1970. També ha fet diverses aparicions en el cinema i la televisió, i va guanyar un Tony Award pel seu paper a Qui té por de Virginia Woolf? de Broadway. També és conegut com el Sr. Fideu a El món d'Elmo de Barri Sèsam, i per les seves aparicions regulars com a terapeuta a Law & Order: Special Victims Unit.

## Referències

* ↑ Isherwood, Charles «Aging Clowns and Brand-New Gags: ‘Old Hats,’ With Bill Irwin and David Shiner». The New York Times, 04-03-2013 [Consulta: 8 abril 2013].
* ↑ Brantley, Ben «A Fool, His King and the Madness That Engulfs Them». The New York Times, 08-11-2011 [Consulta: 8 abril 2013].
* ↑ Gussow, Mel «How to Deal With Midlife: Keep Dancing». The New York Times, 11-05-2008 [Consulta: 8 abril 2013].
* ↑ «Television». Arxivat de l'original el 2017-03-24. [Consulta: 2 abril 2017].
# Jhalera

Jhalera fou un estat tributari protegit a l'agència de Bhopal a l'Índia central. Estava governat per un thakur amb títol de rao, del grup dels rajputs rathors. El territori era una petita comarca sense cap poble important i la població d'uns centenars d'habitants. Els ingressos s'estimaven en 1300 rupies vers el 1900.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Bhopal Agency
# Canals del Ghaggar

Els canals del Ghaggar és un sistema de canals creat pels britànics a la província del Panjab i a Rajputana que agafa l'aigua del riu Ghaggar. Es va decidir que el canal començaria després de Sirsa a Haryana i seguiria cap al principat de Bikaner (avui al Rajasthan). Per acord del govern britànic i el principat de Bikaner, el llac Dhanur a 10 km de Sirsa seria una reserva d'aigua amb una resclosa d'obra a Otu, i que es ferien dos canals (nord i sud) amb una capacitat de 30 metres cúbics per segon entre els dos; Bikaner havia de pagar una part del cost; foren construïts el 1896-1897 pels afectats per la fam (que així rebien un pagament) i va entrar en funcionament a la segona meitat del 1897. Afectava inicialment 336 km² de territori britànic i 3000 km² de territori de Bikaner regant respectivament 137 km² i 90 km². Les branques principals dels dos canals mesuraven 153 km i les branques distributaries 38 km. El cost fou de 6,3 lakhs (2,8 lakhs pagats per Bikaner). Fou l'obra de reg més important de Bikaner.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ludwig Goldbrunner

Ludwig Goldbrunner (5 de març de 1908 - 26 de setembre de 1981) fou un futbolista alemany de la dècada de 1930.
Fou 39 cops internacional amb la selecció alemanya amb la qual participà en la Copa del Món de futbol de 1938.
Pel que fa a clubs, defensà els colors del Bayern de Múnic.

## Referències

* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
* ↑ Ludwig Goldbrunner a worldfootball.net
* ↑ Ludwig Goldbrunner Fitxa a Fussballdaten
# Micropterix rothenbachii

Micropterix rothenbachii és una espècie d'arna de la família Micropterigidae. Va ser descrita per Frey, l'any 1856.
Aquesta espècie es pot trobar a Itàlia, Sicília, Àustria, Suïssa, Alemanya, Croàcia i Eslovènia.
Té una envergadura de 3.6-4.6 mm als exemplars mascles i de 4.5-5 mm les femelles.

## Referències

* ↑ Micropterix rothenbachii at The Global Lepidoptera Names Index.
* ↑ A review of Micropterix Hübner, 1825 from northern and central Europe (Micropterigidae)
# Bereznikí (Iúriev-Polski)

* Per a altres significats, vegeu «Bereznikí (desambiguació)».
Bereznikí (en rus: Березники) és un poble de l'óblast de Vladímir, a Rússia, segons el cens del 2010 tenia 71 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09. [Consulta: 7 maig 2018].
# Canals de televisió del Canadà

Es consideren canals de televisió del Canadà tots aquells amb seu d'emissió al Canadà i Quebec. Existeixen canals de televisió anglòfons i francòfons, a més de cadenes regionals i temàtiques.

## Canals generalistes
### Canals anglòfons

* CBC Television
* CTV Television Network
* Global Television Network
* CityTV (televisió Canadà)

### Canals francòfons

* ICI Radio-Canada Télé
* TVA (televisió)
* V (televisió

## Canals temàtics

* MTV
* Canal de l'Assemblée Nationale (Quebec)
* Disney Channel
* History Channel
* TVA Sports
* CP24
* Discovery Channel
* CBC News Network
* HGTV
* DTour
* Ici ARTV
* Ici RDI
* Canal D
* TV5 Monde Quebec
# Subiranes (Muntanyola)

Subiranes és una masia de Muntanyola (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular coberta a dos vessants i construïda aprofitant e desnivell del terreny. La façana és orientada a migdia i té un portal adovellat. Al primer pis i al segon presenta finestres decorades amb motllures goticitzants. La masia es troba en estat d'abandonament, i una part de la teulada està ensorrada. A tramuntana, on coincideix amb el primer pis de l'edificació, hi ha un portal d'arc convex al qual s'accedeix mitjançant una escala exterior. En aquesta part hi ha un cos adossat i cobert a una vessant.
La masia es troba immersa en el complex de la Urbanització de Fontanelles.

## Història

Aquesta masia es troba registrada al fogatge de 1553 del terme i parròquia de Muntanyola. Consta com el mas "En Serra Sobirana".

## Referències

* 1 2 3 «Subiranes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 agost 2021].